1997R2008 — LT — 09.04.2014 — 002.001

Šis dokumentas yra skirtas tik informacijai, ir institucijos nėra teisiškai atsakingos už jo turinį

iš dalies keičiamas:







NB: Šioje suvestinėje dokumento redakcijoje pateiktos nuorodos į Europos valiutos vienetą ir (arba) ekiu, kurios nuo 1999 m. sausio 1 d. turi būti suprantamos kaip nuorodos į euro – Tarybos reglamentas (EEB) Nr. 3308/80 (OL L 345, 1980 12 20, p. 1) ir Tarybos reglamentas (EB) Nr. 1103/97 (OL L 162, 1997 6 19, p. 1).









▼B

TARYBOS REGLAMENTAS (EB) Nr. 2008/97

1997 m. spalio 9 d.

nustatantis tam tikras specialiųjų susitarimų dėl alyvų aliejaus ir tam tikrų kitų žemės ūkio produktų, kurių kilmės šalis yra Turkija, taikymo taisykles







EUROPOS SĄJUNGOS TARYBA, atsižvelgdama į Europos bendrijos steigimo sutartį, ypač į jos 113 straipsnį, atsižvelgdama į Komisijos pasiūlymą, kadangi papildomame sutarties, įsteigiančios Europos ekonominės bendrijos ir Turkijos asociaciją dėl naujų nuolaidų, taikomų Turkijos žemės ūkio produktų importui į Bendriją ( 1 ), protokole nustatyti specialieji susitarimai dėl durum kviečių ir kanarinių strypainių, rugių ir salyklo, kurių šalis yra Turkija; kadangi šie susitarimai sumažina mokestį, taikomą durum kviečių ir kanarinių strypainių importui, ir mokestį, taikomą rugių importui, su sąlyga, kad Turkija apmokestina šį produktą specialiuoju eksporto mokesčiu, bei fiksuotą mokesčio, taikomo salyklo importui, komponentą; kadangi EB-Turkijos Asociacijos Tarybos sprendime Nr. 1/77 nustatyti specialieji susitarimai dėl alyvų aliejaus, klasifikuojamo pagal KN kodus 1509 10 10, 1509 10 90 ir 1510 00 10, pagal kurias iš šiam aliejui taikomo mokesčio atskaitoma vienoda tarifo norma, lygi 0,7245 ekiu 100 kilogramų; kadangi tuo atveju, jeigu Turkija apmokestina šį produktą eksporto mokesčiu, šie susitarimai numato minėto mokesčio sumažinimą suma, lygia specialiojo mokesčio sumai, tačiau neviršijančia 13,14 ekiu 100 kilogramų, ir tai yra Asociacijos sutarties 2 straipsnyje nustatyta mokesčio sumažinimo suma, ir mokesčio sumažinimo suma 13,14 ekiu 100 kilogramų, kuri yra šios Sutarties IV priede nustatyta papildoma suma; kadangi Bendrija raštų pasikeitimo būdu sudarė su Turkija susitarimą, pratęsiantį minėtus specialiuosius susitarimus su Turkija pasirašytos Asociacijos sutarties galiojimo laikotarpiui, vienodos muito mokesčių tarifų normos sumažinimo pagrindu ( 2 ); kadangi Žemės ūkio sutartyje, sudarytoje daugiašalių prekybos derybų Urugvajaus etape ( 3 ), numatyta, kad nuo 1995 m. liepos 1 d. žemės ūkio mokesčius pakeičia nustatyti muito mokesčiai; kadangi susitarimų pratęsimas reikalauja naujų įgyvendinimo taisyklių priėmimo ir tam tikrų 1977 m. gegužės 17 d. Tarybos reglamento (EEB) Nr. 1180/77 dėl tam tikrų žemės ūkio produktų, kurių kilmės šalis yra Turkija, importo į Bendriją straipsnių išbraukimo ( 4 ); kadangi, remiantis susitarimais, specialusis eksporto mokestis turėtų atsispindėti alyvų aliejaus kainoje, importuojant jį į Bendriją; kadangi, siekiant užtikrinti teisingą šių susitarimų taikymą, turėtų būti patvirtintos priemonės, reikalingos užtikrinti, jog mokestis vėliausiai būtų sumokamas, importuojant aliejų; kadangi tuo atveju, jeigu Asociacijos sutartyje nustatytų specialiųjų susitarimų sąlygos, ypač dėl sumų, būtų keičiamos, arba būtų sudaryta nauja sutartis, gali tekti pakeisti šį reglamentą, įtraukiant į jį šiuos pakeitimus; kadangi turėtų būti nustatyta sąlyga, kad šiuos pakeitimus patvirtintų Komisija, remiantis 1996 m. rugsėjo 22 d. Tarybos reglamento Nr. 136/66/EEB dėl bendro aliejaus ir riebalų rinkos organizavimo ( 5 ) 38 straipsnyje arba atitinkamuose kitų reglamentų dėl bendro specialiųjų susitarimų veikiamų rinkų organizavimo straipsniuose numatyta tvarka; kadangi Reglamente (EB) Nr. 2146/95 ( 6 ) ir Reglamente (EB) Nr. 1214/96 ( 7 ) Komisija įdiegė autonomines sistemas kaip pereinamąją priemonę, galiojančią iki 1997 m. birželio 30 d.; kadangi dėl šios priežasties šis reglamentas turėtų būti taikomas nuo 1997 m. liepos 1 d., PRIĖMĖ ŠĮ REGLAMENTĄ:







1 straipsnis

Šiame reglamente nustatomos tam tikros taisyklės dėl specialiųjų susitarimų taikymo alyvų aliejaus ir tam tikrų kitų žemės ūkio produktų, kurių kilmės šalis yra Turkija, importui.

2 straipsnis

1. Muito mokesčio, taikomo alyvų aliejaus, išskyrus rafinuotą aliejų, kuris klasifikuojamas pagal KN kodus 1509 10 10, 1509 10 90 ir 1510 00 10, ir kuris yra pagamintas Turkijoje ir atgabentas tiesiogiai iš šios šalies į Bendriją, importui į Bendriją, tarifas sumažinamas ►M1 10 % ◄ .

▼M1 —————

▼B

3 straipsnis

1. Muito mokesčio, taikomo rafinuoto alyvų aliejaus, kuris klasifikuojamas pagal KN kodą 1509 90 00, ir kuris yra pagamintas Turkijoje ir atgabentas tiesiogiai iš šios šalies į Bendriją, importui į Bendriją, tarifas sumažinamas ►M1 5 % ◄ .

2. Muito mokesčio, taikomo rafinuoto alyvų aliejaus, kuris klasifikuojamas pagal KN kodą 1510 00 90, ir kuris yra pagamintas Turkijoje ir atgabentas tiesiogiai iš šios šalies į Bendriją, importui į Bendriją, tarifas sumažinamas ►M1 5 % ◄ .

4 straipsnis

Mokesčio, taikomo pagal KN kodą 1001 10 00 klasifikuojamiems durum kviečiams, kurių kilmės šalis yra Turkija, ir kurie atgabenami tiesiogiai iš šios šalies į Bendriją, importui į Bendriją, tarifai nustatomi remiantis 1992 m. birželio 30 d. Tarybos reglamento (EEB) Nr. 1766/92 dėl bendro maistinių javų rinkos organizavimo ( 8 ) 10 straipsniu, atėmus 0,73 ekiu už toną.

5 straipsnis

1. Mokesčio, taikomo pagal KN kodą 1002 00 00 klasifikuojamiems rugiams, kurių kilmės šalis yra Turkija, ir kurie atgabenami tiesiogiai iš šios šalies į Bendriją, importui į Bendriją, tarifas nustatomas remiantis Reglamento (EEB) Nr. 1766/92 10 straipsnio 2 dalimi, atėmus sumą, lygią šiam produktui Turkijos taikomam specialiajam mokesčiui, bet neviršijančią 11,68 ekiu už toną.

2. 1 punkte numatyti susitarimai taikomi visiems importuojamiems produktams, jeigu importuotojas pateikia įrodymų, kad eksportuotojas sumokėjo specialųjį eksporto mokestį, sumą, neviršijančią Reglamento (EEB) Nr. 1766/92 10 straipsnio 2 dalyje nustatytos sumos bei 11,68 ekiu už toną.

6 straipsnis

Mokesčio, taikomo pagal KN kodą 1107 klasifikuojamam skrudintam ar neskrudintam salyklui, kurio kilmės šalis yra Turkija, ir kuris atgabenamas tiesiogiai iš šios šalies į Bendriją, importui į Bendriją, sumažinamas 6,57 ekiu už toną.

▼M2

7 straipsnis

Komisija įgyvendinimo aktais priima taisykles, reikalingas šiame reglamente nustatytiems specialiesiems importo susitarimams taikyti. Tie įgyvendinimo aktai priimami laikantis 8b straipsnio 2 dalyje nurodytos nagrinėjimo procedūros.

8 straipsnis

Siekiant laikytis tarptautinių įsipareigojimų ir tais atvejais, kai Taryba nusprendžia patvirtinti asociacijos susitarime nustatytų specialiųjų susitarimų esamų sąlygų pakeitimus arba sudaryti naują susitarimą, Komisijai pagal 8a straipsnį suteikiami įgaliojimai priimti deleguotuosius aktus dėl atitinkamų šio reglamento pakeitimų.

▼M2

8a straipsnis

1. Įgaliojimai priimti deleguotuosius aktus Komisijai suteikiami šiame straipsnyje nustatytomis sąlygomis.

2. 8 straipsnyje nurodyti įgaliojimai priimti deleguotuosius aktus Komisijai suteikiami penkerių metų laikotarpiui nuo 2014 m. balandžio 9 d. Likus ne mažiau kaip devyniems mėnesiams iki penkerių metų laikotarpio pabaigos Komisija parengia naudojimosi deleguotaisiais įgaliojimais ataskaitą. Įgaliojimai savaime pratęsiami tokios pačios trukmės laikotarpiams, išskyrus atvejus, kai Europos Parlamentas arba Taryba pareiškia prieštaravimų dėl tokio pratęsimo likus ne mažiau kaip trims mėnesiams iki kiekvieno laikotarpio pabaigos.

3. Europos Parlamentas arba Taryba gali bet kada atšaukti 8 straipsnyje nurodytus deleguotuosius įgaliojimus. Sprendimu dėl įgaliojimų atšaukimo nutraukiami tame sprendime nurodyti įgaliojimai priimti deleguotuosius aktus. Sprendimas įsigalioja kitą dieną po jo paskelbimo Europos Sąjungos oficialiajame leidinyje arba vėlesnę jame nurodytą dieną. Jis nedaro poveikio jau galiojančių deleguotųjų aktų galiojimui.

4. Apie priimtą deleguotąjį aktą Komisija nedelsdama vienu metu praneša Europos Parlamentui ir Tarybai.

5. Pagal 8 straipsnį priimtas deleguotasis aktas įsigalioja tik tuo atveju, jeigu per du mėnesius nuo pranešimo Europos Parlamentui ir Tarybai apie šį aktą dienos nei Europos Parlamentas, nei Taryba nepareiškė prieštaravimų arba dar nepasibaigus šiam laikotarpiui ir Europos Parlamentas, ir Taryba praneša Komisijai, kad prieštaravimų nereikš. Europos Parlamento arba Tarybos iniciatyva šis laikotarpis pratęsiamas dviem mėnesiais.

8b straipsnis

1. Komisijai padeda Bendro žemės ūkio rinkų organizavimo komitetas, įsteigtas pagal Europos Parlamento ir Tarybos reglamento (ES) Nr. 1308/2013 ( 9 ) 229 straipsnį. Tas komitetas – tai komitetas, kaip nustatyta Europos Parlamento ir Tarybos reglamente (ES) Nr. 182/2011 ( 10 ).

2. Kai daroma nuoroda į šią dalį, taikomas Reglamento (ES) Nr. 182/2011 5 straipsnis.

3. Kai komiteto nuomonei gauti būtina rašytinė procedūra, tokia procedūra laikoma baigta be rezultato, jei per nuomonei pateikti nustatytą laikotarpį taip nusprendžia komiteto pirmininkas arba to prašo bent vienas ketvirtadalis komiteto narių.

▼B

9 straipsnis

Reglamento (EEB) Nr. 1180/77 6–10 straipsniai išbraukiami.

10 straipsnis

Šis reglamentas įsigalioja jo paskelbimo Europos Bendrijų oficialiajame leidinyje dieną.

Jis įsigalioja 1997 m. liepos 1 d.

Šis reglamentas yra privalomas visas ir tiesiogiai taikomas visose valstybėse narėse.